  Виталий Пронин Судэ келямын Ижкар полициысь ёзэтэн кивалтӥсьлэн воштӥсез вылэ ӝутэм уголовной уж, ивортэ элькун Прокуратура. Экономика удысын йыртэман учыръёсын но коррупциен нюръяськонъя отделын ужасез ассэ бадӟым взятка басьтэмез пумысен янгыше уськыто. Со посредникез пыр Ижкарысь одӥгезлы ужбергатӥсьлы юрттӥськыны кенешем. Шуэм: эскеронъёс сярысь азьпал ик ивортыло, тонэ зол чакласа уз возе. Со понна ужбергатӥсез толэзьлы быдэ 60 сюрс манетэн тырыны курем. Оглом янгыше уськытэм мурт 120 сюрс манет басьтэм. Миым сӥзьыл, нош ик взятка басьтыкуз, сое ӝегатӥзы ФСБ-лэн элькун управленияз ужасьёс. «коррупциен нюръяськисез» ужысьтыз мозмытӥзы но пытсэт улэ пуктӥзы. Со вылэ ӝутэм уголовной уж Ижысь Первомай ёросысь судэ келямын. Следствилы юрттэмзы понна ужбергатӥсьлы но посредниклы пумит ӝутэм уголовной уж дугдытэмын. Эдуард Степанов Туспуктэм: 1obl.ru  